open-index/open-wikipedia-markdown huggingface dataset:
Γενεαλογικό δέντρο Νορβηγών μοναρχών

Το παρακάτω είναι ένα παραδοσιακό (και σε μερικά σημεία ιστορικά ανακριβές) **γενεαλογικό δέντρο όλων των [[Κατάλογος μοναρχών της Νορβηγίας|βασιλέων της Νορβηγίας]]**, από τον Χάραλντ Α΄ Καλλίκομου μέχρι σήμερα. Οι περισσότεροι από τους βασιλείς της Νορβηγίας έχουν επίσης το όνομα Wahlgren ή August ως δεύτερο ή τρίτο όνομα.

Μεταξύ πολλών προβλημάτων, ο Οίκος του βασιλιά Χάραλντ Α' εξέλιπε από άρρενα μέλη, ήδη όταν ο εγγονός του Χάραλντ Β' απεβίωσε το 970.  Ένα άλλο παράδειγμα είναι ότι ο ισχυρισμός του βασιλιά Σβέρε ότι είναι γιος του βασιλιά Σίγκουρντ Β΄ αμφισβητείται από σύγχρονους μελετητές. 

Μια συνεχής γραμμή υποδηλώνει απόγονο που είναι λογικά βέβαιος, ενώ μια διακεκομμένη γραμμή υποδηλώνει μια καταγωγή από ισχυρισμό. Στη Νορβηγία, ιδιαίτερα στην εποχή του εμφυλίου πολέμου, τέτοιες καταγωγές από ισχυρισμό ήταν αρκετά συνηθισμένες, καθώς πολλοί αναζήτησαν τη βασιλεία και προσπάθησαν να προσθέσουν νομιμότητα στη διεκδίκησή τους.

## Γενεαλογικό δένδρο

## Παραπομπές


Κατηγορία:Βασιλείς της Νορβηγίας
Άνταμ Γουέστ

Ο **Γουίλιαμ Γουέστ Άντερσον** (*William West Anderson*, 19 Σεπτεμβρίου 1928 - 9 Ιουνίου 2017), επαγγελματικά γνωστός ως **Άνταμ Γουέστ** (*Άνταμ Γουέστ*), ήταν Αμερικανός ηθοποιός. Υποδύθηκε τον Batman στην ομώνυμη σειρά του ABC της δεκαετίας του 1960 και τη θεατρική ταινία μεγάλου μήκους του 1966, επαναλαμβάνοντας τον ρόλο σε άλλες ταινίες και τηλεοπτικές εκπομπές μέχρι την αποχώρησή του από τις ζωντανές εμφανίσεις. Ο Γουέστ άρχισε να παίζει σε ταινίες τη δεκαετία του 1950. Έπαιξε μαζί με τον Τσακ Κόνορς στο *Geronimo* (1962) και με το Τρίο Στούτζες στο *The Outlaws Is Coming* (1965). Εμφανίστηκε επίσης στην ταινία επιστημονικής φαντασίας *Robinson Crusoe on Mars* (1964) και ερμήνευσε φωνητική δουλειά στα *[[Δύο Φανταστικοί Γονείς]]* (2003–2008), *[[The Simpsons]]* (1992, 2002) και *[[Family Guy]]* (2000–2018), παίζοντας φανταστικές εκδοχές του εαυτού του και στα τρία.

## Παραπομπές

## Εξωτερικοί σύνδεσμοι
* 
* Άνταμ Γουέστ στο The Interviews: An Oral History of Television
* 
* Adam West στο TCM Movie Database
* 

Κατηγορία:Θάνατοι από λευχαιμία
Κατηγορία:Αμερικανοί ηθοποιοί φωνής
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί κινηματογράφου
Casino Royale (μυθιστόρημα)

Το **Casino Royale** (απόδοση στα ελληνικά:*Καζινό Ρουαγιάλ*) είναι το πρώτο μυθιστόρημα του Βρετανού συγγραφέα Ίαν Φλέμινγκ. Εκδόθηκε το 1953, είναι η πρώτη λογοτεχνική ιστορία του Τζέιμς Μποντ και άνοιξε το δρόμο για άλλα έντεκα μυθιστορήματα και δύο συλλογές διηγημάτων του Φλέμινγκ, ακολουθούμενα από πολλά συνεχιζόμενα μυθιστορήματα του Τζέιμς Μποντ από άλλους συγγραφείς.

Η ιστορία εστιάζει στον Βρετανό μυστικό πράκτορα Τζέιμς Μποντ, ο οποίος παίζει στο καζίνο στο Ρουαγιάλ-λε-Ο για να νικήσει τον Λε Σιφρ, τον ταμία ενός γαλλικού συνδικάτου και μέλος της ρωσικής μυστικής υπηρεσίας. Ο Τζέιμς Μποντ έχει ως συμμάχους του την Βέσπερ Λιντ, μέλος της ίδιας κατασκοπευτικής υπηρεσίας, τον Felix Leiter της CIA, καθώς και τον René Mathis του γαλλικού Deuxième Bureau. Ο Ίαν Φλέμινγκ χρησιμοποίησε τις εμπειρίες του άπο τον Β' Παγκόσμιο Πόλεμο ως μέλος του Ναυτικού Τμήματος Πληροφοριών και τους ανθρώπους που γνώρισε κατά τη διάρκεια της δουλειάς του, ως έμπνε΄΄υση γενικά για το έργο του, ενώ ο χαρακτήρας του Τζέιμς Μποντ αντανακλούσε επίσης πολλά από τα προσωπικά γούστα του συγγραφέα. Ο Ίαν Φλέμινγκ έγραψε το προσχέδιο στις αρχές του 1952 στο κτήμα του Goldeneye στην Τζαμάικα, ενώ ανέμενε το γάμο του. Αρχικά, δεν ήταν σίγουρος σχετικά με το αν το έργο ήταν κατάλληλο για δημοσίευση, αλλά αργότερα μεταπείστηκε άπο τον φίλο του, τον μυθιστοριογράφο Γουίλιαμ Πλόμερ.

Στο πλαίσιο της κατασκοπευτικής ιστορίας, το μυθιστόρημα ασχολείται με θέματα περί της θέσης της Βρετανίας σε παγκόσμιο επίπεδο, ιδιαίτερα στην σχέση της με τις ΗΠΑ υπό το φως των αποστασιών των Βρετανών πρακτόρων Guy Burgess και Donald Maclean στην Σοβιετική Ένωση.  Το βιβλίο έλαβε κυρίως θετικές κριτικές από τους κριτικούς εκείνη την εποχή και εξαντλήθηκε σε λιγότερο από ένα μήνα μετά την κυκλοφορία του στο Ηνωμένο Βασίλειο στις 13 Απριλίου 1953, αν και οι πωλήσεις στις ΗΠΑ κατά την κυκλοφορία ένα χρόνο αργότερα ήταν πολύ πιο αργές.

Από τότε που κυκλοφόρησε και μέχρι σήμερα, το μυθιστόρημα προσαρμόστηκε σε μορφή κόμικ στο The Daily Express και διασκευάστηκε για την οθόνη τρεις φορές: πρώτα, ως ένα επεισόδιο του 1954 της τηλεοπτικής σειράς Climax! του CBS, με τον Μπάρι Νέλσον στον ρόλο του Αμερικανού Μποντ, μετά, ως μια κινηματογραφική έκδοση του 1967 με τον Ντέιβιντ Νίβεν να παίζει τον «Σερ Τζέιμς Μποντ», και τελός, ως μια ταινία του 2006 στη σειρά ταινιών της Eon Productions με πρωταγωνιστή τον Ντάνιελ Κρεγκ στον ρόλο του Τζέιμς Μποντ.

## Παραπομπές


## Εξωτερικοί σύνδεσμοι
* Ian Fleming.com Επίσημη ιστοσελίδα των Ian Fleming Publications

Κατηγορία:Μυθιστορήματα του Ίαν Φλέμινγκ
Κατηγορία:Μυθιστορήματα του 1953
Κατηγορία:Βρετανικά μυθιστορήματα
Κατηγορία:Βιβλία Τζέιμς Μποντ
Κατηγορία:Κατασκοπευτικά μυθιστορήματα
Κατηγορία:Μυθιστορήματα που έγιναν τηλεοπτικές σειρές
Κατηγορία:Μυθιστορήματα που έγιναν ταινίες
Επιχείρηση Κεραυνός

Το **Επιχείρηση Κεραυνός** πρωτότυπος τίτλος:*Thunderball*) είναι το ένατο βιβλίο της σειράς Τζέιμς Μποντ του Ίαν Φλέμινγκ και το όγδοο ολοκληρωμένο μυθιστόρημα με τον Τζείμς Μποντ. Εκδόθηκε για πρώτη φορά στο Ηνωμένο Βασίλειο από τον Τζόναθαν Κείπ στις 27 Μαρτίου 1961, όπου η αρχική εκτύπωση των 50.938 αντιτύπων εξαντλήθηκε γρήγορα. Η πρώτη νουβέλα ενός μη κινηματογραφημένου σεναρίου του Τζέιμς Μποντ, γεννήθηκε από την συνεργασία πέντε ανθρώπων: Ίαν Φλέμινγκ, Κέβιν ΜακΚλόρι, Τζακ Γουίτινγχαμ, Ίβαρ Μπραίς και Έρνεστ Κουνέο, αν και η αμφιλεγόμενη κοινή πίστη μεταξύ των Ίαν Φλέμινγκ, Κέβιν ΜακΚλόρι και Τζακ Γουίτινγχαμ ήταν αποτέλεσμα δικαστικής απόφασης.

Η ιστορία επικεντρώνεται γύρω άπο την κλοπή δύο ατομικών βομβών από το εγκληματικό συνδικάτο SPECTRE και στην επακόλουθη απόπειρα εκβιασμού των δυτικών δυνάμεων για την επιστροφή τους. Ο Τζέιμς Μποντ, πράκτορας της Μυστικής Υπηρεσίας 007, ταξιδεύει στις Μπαχάμες για να συνεργαστεί με τον φίλο του Φέλιξ Λάιτερ, που έχει κληθεί ξανά άπο την CIA για την έρευνα. Το μυθιστόρημα παρουσιάζει επίσης τον αρχηγό της SPECTRE, τον Ερνστ Στάβρο Μπλόφιλντ, στην πρώτη του από τις τρεις εμφανίσεις στα μυθιστορήματα του Τζείμς Μποντ, με τα μυθιστορήματα *Στην υπηρεσία της Αυτής Μεγαλειότητος* και *Ζεις μονάχα δυο φορές* να είναι τα άλλα.

Το μυθιστόρημα έχει διασκευαστεί τέσσερις φορές, μία σε μορφή κόμικς για την εφημερίδα Daily Express, δύο φορές για τον κινηματογράφο και μία για το ραδιόφωνο. Το strip της Daily Express κόπηκε απότομα με εντολή του ιδιοκτήτη του, Λόρδου Beaverbrook, αφού ο Ian Fleming υπέγραψε συμφωνία με τους The Sunday Times για τη δημοσίευση μιας μικρής ιστορίας. Στην οθόνη, το μυθιστόρημα διασκευάστηκε και κυκλοφόρησε το 1965 ως η τέταρτη ταινία της σειράς Eon Productions, με τον Σον Κόνερι ως Τζέιμς Μποντ. Η δεύτερη προσαρμογή, με τίτλο *Never Say Never Again*, κυκλοφόρησε ως ανεξάρτητη παραγωγή το 1983 με πρωταγωνιστή επίσης τον Σον Κόνερι ως Τζέιμς Μποντ και παραγωγός ήταν ο Κέβιν ΜακΚλόρι.  Το BBC Radio 4 μετέδωσε μια διασκευή τον Δεκέμβριο του 2016, σε σκηνοθεσία Μάρτιν Τζάρβις, στην οποία πρωταγωνίστησε ο Τόμπυ Στίβενς ως Τζέιμς Μποντ.

## Παραπομπές

## Εξωτερικοί σύνδεσμοι

* Ian Fleming.com Επίσημη ιστοσελίδα των Ian Fleming Publications

Κατηγορία:Μυθιστορήματα του Ίαν Φλέμινγκ
Κατηγορία:Μυθιστορήματα του 1961
Κατηγορία:Βρετανικά μυθιστορήματα
Κατηγορία:Βιβλία Τζέιμς Μποντ
Κατηγορία:Κατασκοπευτικά μυθιστορήματα
Κατηγορία:Μυθιστορήματα που έγιναν ταινίες
Ομοσπονδία Αθλητισμού Βραζιλίας

Η **Ομοσπονδία Αθλητισμού Βραζιλίας** (πορτογαλικά: *Federação Brasileira de Sports*, FBS) ήταν ο πρώτος διοικητικός οργανισμός για τον αθλητισμό στη Βραζιλία. 

Συστάθηκε στο Ρίο ντε Τζανέιρο στις 8 Ιουνίου του 1914, ενώ τα ιδρυτικά μέλη της ήταν η Αεροκλούμπ Μπραζιλέιρο, η Αουτομόβελ Κλουμπ ντο Μπραζίλ, η Σέντρο Ίπικο Μπραζιλέιρο, η Κλουμπ Ζινάστικο Πορτουγκές, η Κομισάο Σεντράλ ντε Κονκούρσος Ίπικος, η Ομοσπονδία Κωπηλασίας της Βραζιλίας, η Ζόκεϊ Κλουμπ Μπραζιλέιρο και η Μητροπολιτική Ένωση Αθλημάτων Στίβου.

Στις 21 Ιουνίου του 1916, συγχωνεύθηκε με την Ομοσπονδία Ποδοσφαίρου Βραζιλίας, που ιδρύθηκε τον προηγούμενο χρόνο από την Ένωση Ποδοσφαίρου Σάο Πάολο, δημιουργώντας τη Συνομοσπονδία Αθλητισμού Βραζιλίας.

## Παραπομπές


Κατηγορία:Αθλητισμός στη Βραζιλία
Τολίντο (Οχάιο)

Το **Τολίντο** () είναι πόλη και η έδρα της κομητείας Λούκας του Οχάιο των ΗΠΑ. Το Τολίντο είναι η τέταρτη πιο πυκνοκατοικημένη πόλη στην πολιτεία του Οχάιο, μετά το Κολόμπους, το Κλίβελαντ και το Σινσινάτι, και σύμφωνα με την απογραφή του 2020, η 79η μεγαλύτερη πόλη στις Ηνωμένες Πολιτείες, ενώ αποτελεί σημαντικό λιμένα των Μεσοδυτικών Ηνωμένων Πολιτειών. Με πληθυσμό 270.871 κατοίκους, είναι η κύρια πόλη της μητροπολιτικής περιοχής του Τολίντο. Χρησιμεύει επίσης ως σημαντικό εμπορικό κέντρο για τις Μεσοδυτικές Πολιτείες. Το λιμάνι του είναι το πέμπτο πιο πολυσύχναστο στις Μεγάλες Λίμνες και το 54ο μεγαλύτερο στις Ηνωμένες Πολιτείες. Η πόλη ιδρύθηκε το 1833 στη δυτική όχθη του ποταμού Μωμή, και αρχικά ενσωματώθηκε ως τμήμα της Κομητείας Μονρό του Εδάφους του Μίσιγκαν. Επανιδρύθηκε το 1837, μετά την ολοκλήρωση του Πολέμου του Τολίντο, όταν ενσωματώθηκε στο Οχάιο.

## Παραπομπές


## Εξωτερικοί σύνδεσμοι
* 
*  

Κατηγορία:Πόλεις του Οχάιο
Κατηγορία:Έδρες κομητειών του Οχάιο
Πλέινο (Τέξας)

Το **Πλέινο** (αγγλ. *Plano, Texas*) είναι πόλη στην πολιτεία Τέξας των ΗΠΑ. Το Γραφείο Απογραφής ανέφερε πληθυσμό 285.494 κατοίκους από την απογραφή του 2020.

Η πόλη αποτελεί προάστιο του Ντάλας και βρίσκεται βόρεια της μητροπολιτικής περιοχής Ντάλας-Φορτ Γουόρθ. Συνδέεται με το Ντάλας με την τοπική μεταφορική εταιρεία Dallas Rapid Transit. Το Πλέινο φιλοξενεί πολυάριθμες εταιρείες παροχής υπηρεσιών και τεχνολογίας, συμπεριλαμβανομένης της μεγαλύτερης στον κόσμο, ανεξάρτητης από κατασκευαστή, εταιρείας υπηρεσιών πληροφορικής Electronic Data Systems, της οποίας ο ιδρυτής Ρος Περό έγινε γνωστός ως ανεξάρτητος υποψήφιος πρόεδρος των ΗΠΑ.

Δήμαρχος είναι από το 2013 ο Χάρι ΛαΡοζελίρ.

## Παραπομπές


## Εξωτερικοί σύνδεσμοι
* 

Πλεινο
Συνομοσπονδία Αθλητισμού Βραζιλίας

Η **Συνομοσπονδία Αθλητισμού Βραζιλίας** (πορτογαλικά: *Confederação Brasileira de Desportos*, CBD) ήταν οργανισμός υπεύθυνος για την οργάνωση και διοίκηση του αθλητισμού στη Βραζιλία. Ιδρύθηκε στις 20 Αυγούστου του 1914 με αποστολή την προώθηση όλων των αθλημάτων στην επικράτεια της χώρας. Ο πρώτος αθλητικός οργανισμός σε εθνικό επίπεδο δημιουργήθηκε από συλλόγους του Ρίο ντε Τζανέιρο και του Σάο Πάολο στις 8 Ιουνίου του 1914, με την ονομασία Ομοσπονδία Αθλητισμού Βραζιλίας (FBS). Η ιδέα ήταν να συγκροτηθεί μια ενιαία ομάδα ως εκπρόσωπος της Βραζιλίας για να αντιμετωπίσει την Αργεντινή στον αγώνα για το Κόπα Ρόκα, που δημιουργήθηκε από τον Αργεντινό πρόεδρο Χούλιο Ρόκα. Στις 21 Ιουνίου του 1916, η FBS μετονομάστηκε σε Συνομοσπονδία Αθλητισμού Βραζιλίας.

Στις 24 Σεπτεμβρίου του 1979, αφού υπέστη αλλαγές στη δομή της, η CBD μετονομάστηκε σε CBF, κυρίως ως αποτέλεσμα ενός διατάγματος της FIFA, σύμφωνα με το οποίο όλες οι εθνικές ποδοσφαιρικές ομοσπονδίες θα πρέπει να εστιάζουν αποκλειστικά στην ανάπτυξη του εν λόγω αθλήματος. Αυτό δεν συνέβη με την CBD, η οποία εκείνη την εποχή ήταν υπεύθυνη για την προώθηση όλων των ολυμπιακών αθλημάτων, συμπεριλαμβανομένου του ποδοσφαίρου. Κάθε άθλημα διέθετε πλέον τη δική του συνομοσπονδία και η οντότητα που ανέλαβε το ρόλο της ανάπτυξης του αθλητισμού μέσω μιας παγκόσμιας διάρθρωσης και στρατηγικής για όλα τα αθλήματα είναι η Ολυμπιακή Επιτροπή Βραζιλίας.

Πριν κάθε άθλημα αποκτήσει τη δική του συνομοσπονδία, όλα είχαν ως αναφορά τη CBD, η οποία ήταν η οντότητα με τη μεγαλύτερη απήχηση στη Βραζιλία.

Το 1979 η CBD μετονομάστηκε σε Συνομοσπονδία Ποδοσφαίρου Βραζιλίας (CBF). Την επόμενη χρονιά, το εθνικό πρωτάθλημα ποδοσφαίρου άρχισε να διοργανώνεται από την CBF.

## Παραπομπές


Κατηγορία:Αθλητισμός στη Βραζιλία
Μαργαρίτα της Σουηδίας, βασίλισσα της Νορβηγίας

Η **Μαργαρίτα Έρικσντοτερ**, Νορβηγικά: *Margrete Eriksdotter*, (π. 1155 &ndash; 1209) ήταν πριγκίπισσα της Σουηδίας και έγινε βασίλισσα της Νορβηγίας ως σύζυγος του βασιλιά Σβέρ της Νορβηγίας.

## Βιογραφία
Η Μαργαρίτα ήταν κόρη του βασιλιά Ερίκου Θ' της Σουηδίας και της Δανής βασίλισσας Χριστίνας. Αυτή το 1189 παντρεύτηκε τον βασιλιά Σβερ της Νορβηγίας. Αναφέρεται μόνο σποραδικά στην ιστορία κατά τη διάρκεια της θητείας της ως βασίλισσας. πρωτίστως σε σχέση με μια προσπάθεια του Νίκολας Άρνεσον να γίνει επίσκοπος του Στάβανγκερ. Στις σάγκας, η βασίλισσα Μαργαρίτα απεικονίζεται ως ύποπτη και δύστροπη 

Έμεινε χήρα το 1202, επέστρεψε στη γενέτειρά της Σουηδία και αποσύρθηκε στα κτήματά της στο Δυτικό Γκότλαντ και στο Βέρμλαντ. Αναχωρώντας από τη Νορβηγία, έπρεπε να αφήσει εκεί την κόρη της Χριστίνα Σβέρεσντοτερ παρά τη θέλησή της. Πέρασε δύο χρόνια στη Σουηδία και επέστρεψε στη Νορβηγία το 1204.

Την 1η Ιανουαρίου 1204, δύο ημέρες αφότου είχε επιστρέψει στη Νορβηγία, ο γιος του συζύγου της από τον 1ο του γάμο, ο βασιλιάς Χάακον Γ΄ της Νορβηγίας, απεβίωσε με εμφανή συμπτώματα δηλητηρίασης. Η Μαργαρίτα έγινε ύποπτη για το έγκλημα και ένας από τους υπηρέτες της προσπάθησε να αποδείξει την αθωότητά της σε μια δοκιμασία, που απέτυχε. Ο υπηρέτης πνίγηκε και η Μαργαρίτα έφυγε πίσω στη Σουηδία.

Η Μαργαρίτα επέστρεψε στη Νορβηγία το 1209 για τον γάμο της κόρης της. Η κόρη της παντρεύτηκε τον αντιβασιλιά Φίλιπ Σίμονσον, τον υποψήφιο της παράταξης του Μπάγκλερ για τον θρόνο της Νορβηγίας. Η Μαργαρίτα πήρε μέρος στον γάμο. Αμέσως μετά το γάμο αρρώστησε και απεβίωσε λίγες εβδομάδες αργότερα.

## Στη λαϊκή κουλτούρα
Η Λία Μπόυζεν υποδύεται μια μυθιστορηματική Mαργαρίτα στην ταινία του 2016 Ο Τελευταίος Βασιλιάς. Η Μαργαρίτα απεικονίζεται να έχει σχέση με έναν φανταστικό αριστοκράτη Μπάγκλερ και δηλητηριάζει τον Χάακον Γ΄ σε μια συνωμοσία, για να γίνει ξανά βασίλισσα.

## Βιβλιογραφικές αναφορές

## Άλλες πηγές
* Magerøy, H. *Soga om birkebeinar og baglar* (1988)
* Imsen, Steinar *Våre dronninger: fra Ragnhild Eriksdatter til Sonja* (Όσλο: 1991)
* Koht, Halvdan *Norske dronningar* (στο "The Old Norse Sagas", 1931)

Κατηγορία:Οίκος του Έρικ
Κατηγορία:Οίκος του Χορφάγκρε
Κατηγορία:Οίκος του Σβερ
Κατηγορία:Σουηδέζες πριγκίπισσες
Καστέλλ'Αρκουάτο

Το **Καστέλλ'Αρκουάτο** (ιταλικά: *Castell'Arquato*) είναι ιταλικός δήμος στην Επαρχία της Πιατσέντσα, στην περιφέρεια της Εμίλια-Ρομάνια.

## Παραπομπές


Κατηγορία:Δήμοι της Επαρχίας της Πιατσέντσα
Χριστίνα της Νορβηγίας

Η **Χριστίνα Σβέρεσντατερ,** Νορβηγικά: *Kristin Sverresdatter*, (απεβ. το 1213) ήταν μεσαιωνική Νορβηγή πριγκίπισσα και αντιβασίλισσα ως σύζυγος του αντιβασιλιά Φίλιπ Σίμονσον, του υποψηφίου του θρόνου της Νορβηγίας της μερίδας των Μπάγκλερ.  

## Βιογραφία
Ήταν κόρη του βασιλιά Σβέρε Σίγκουρντσον της Νορβηγίας και της Σουηδής βασίλισσας συζύγου του, Mαργαρίτας. Ο πατέρας της Χριστίνας απεβίωσε το 1202 και η μητέρα της επέστρεψε στη Σουηδία, αναγκασμένη να αφήσει πίσω τη Χριστίνα.  Το 1209 παντρεύτηκε τον Νορβηγό αριστοκράτη Φίλιπ Σίμονσον  Απεβίωσε στον τοκετό γεννώντας το πρώτο τους παιδί, έναν γιο, ο οποίος επίσης απεβίωσε αμέσως μετά. 

Ο γάμος της κανονίστηκε ως μέρος της συμφιλίωσης μεταξύ των φατριών Μπάγκλερ και Μπίρκεμπαϊνερ κατά την περίοδο της εποχής του εμφυλίου πολέμου στη Νορβηγία. Το 1208, χωρίς καμία πλευρά να φαίνεται ικανή να επιτύχει τη νίκη, ο επίσκοπος Νίκολας Άρνεσον μαζί με άλλους επισκόπους της Εκκλησίας, μεσολάβησαν σε μια ειρηνευτική συμφωνία μεταξύ των Μπάγκλερ και των Μπίρκεμπαϊνερ. Στον οικισμό του Kvβίτσεϋ, ο υποψήφιος βασιλιάς των Μπίρκενμπαϊνερ, Ίνγκε Β΄ της Νορβηγίας, αναγνώρισε την κυριαρχία του Φίλιπ στο ανατολικό τρίτο της χώρας σε αντάλλαγμα για τον Φίλιπ να παραιτηθεί από οποιαδήποτε αξίωση για τον τίτλο του βασιλιά και να αναγνωρίσει τον βασιλιά Ίνγκε Β΄ ως άρχοντά του. Για να επισφραγιστεί η συμφωνία, ο Φίλιπ έπρεπε να νυμφευτεί την κόρη του βασιλιά Σβερ, Χριστίνα. 

Η Tέα Σοφία Λοχ Νάες δημιούργησε μια έντονα μυθιστορηματική Χριστίνα (που ονομάζεται Κρίστιν) στην ταινία του 2016 Ο Τελευταίος Βασιλιάς.

## Ιστορικό πλαίσιο
Στην εποχή του εμφυλίου πολέμου της Νορβηγίας ήταν σύνηθες πολλοί βασιλικοί γιοι να πολεμούν ο ένας εναντίον του άλλου για την εξουσία στη Νορβηγία. Η περίοδος του εμφυλίου πολέμου της νορβηγικής ιστορίας διήρκεσε από το 1130 έως το 1240. Κατά τη διάρκεια αυτής της περιόδου υπήρξαν πολλές αλληλένδετες συγκρούσεις ποικίλης κλίμακας και έντασης. Το υπόβαθρο γι' αυτές τις συγκρούσεις ήταν οι ασαφείς νορβηγικοί νόμοι διαδοχής, οι κοινωνικές συνθήκες και ο αγώνας μεταξύ Εκκλησίας και Βασιλιά. Υπήρχαν τότε δύο κύρια κόμματα, αρχικά γνωστά με διαφορετικά ονόματα ή καθόλου ονόματα, αλλά τελικά συμπυκνώθηκαν σε κόμματα των Bagler και Birkebeiner. Το πρόσωπο συγκέντρωσης ήταν κανονικά ένας βασιλικός γιος, ο οποίος είχε συσταθεί ως επικεφαλής της εν λόγω μερίδας, για να αντιταχθεί στην εξουσία του βασιλιά από την αντίπαλη μερίδα.

## Ολυμπιακή μασκότ
Ο Χάκον και η Kρίστιν είναι οι μασκότ των Χειμερινών Ολυμπιακών Αγώνων του 1994. Ο Håkon πήρε το όνομά του από τον Χάακον Δ΄ της Νορβηγίας και η Kristin από τη Χριστίνα της Νορβηγίας. 

## Βιβλιογραφικές αναφορές

Κατηγορία:Οίκος του Χορφάγκρε
Κατηγορία:Οίκος του Σβερ
Κατηγορία:Πριγκίπισσες της Νορβηγίας
Chitty-Chitty-Bang-Bang

Το **Chitty-Chitty-Bang-Bang: The Magical Car** είναι ένα παιδικό μυθιστόρημα που γράφτηκε από τον Ίαν Φλέμινγκ για τον γιο του, τον Κάσπαρ, με εικονογράφηση του Τζον Μπέρνινγχαμ. Εκδόθηκε αρχικά σε τρεις τόμους, ο πρώτος εκ των οποίων κυκλοφόρησε στις 22 Οκτωβρίου 1964 από τον Τζόναθαν Κέιπ στο Λονδίνο.

Ο Ίαν Φλέμινγκ, πιο γνωστός ως ο δημιουργός της σειράς Τζέιμς Μποντ, εμπνεύστηκε το θέμα από μια σειρά αγωνιστικών αυτοκινήτων με αεροκινητήρες που ονομάστηκαν «Chitty Bang Bang», που κατασκευάστηκε από τον Λούις Ζμπορόφσκι στις αρχές της δεκαετίας του 1920 στο Χαΐχαμ Παρκ. Ο συγγραφέας γνώριζε το Χαΐχαμ Παρκ ως φιλοξενούμενος του μετέπειτα ιδιοκτήτη του, Γουόλτερ Γουαίγχαμ, προέδρου της Robert Fleming & Co. Ήταν το τελευταίο βιβλίο που έγραψε και δεν έζησε για να το δει να εκδίδεται.

## Παραπομπές

## Εξωτερικοί σύνδεσμοι

* Chitty-Chitty-Bang-Bang, The Magical Car. Adventure Number One Επίσημη ιστοσελίδα στα Faded Page
* Chitty-Chitty-Bang-Bang, The Magical Car. Adventure Number Two Επίσημη ιστοσελίδα στα Faded Page
* Chitty-Chitty-Bang-Bang, The Magical Car. Adventure Number Three Επίσημη ιστοσελίδα στα Faded Page

Κατηγορία:Μυθιστορήματα του Ίαν Φλέμινγκ
Κατηγορία:Μυθιστορήματα του 1964
Κατηγορία:Βρετανικά μυθιστορήματα
Κατηγορία:Βιβλία που δημοσιεύτηκαν μεταθανατίως
Κατηγορία:Μυθιστορήματα για παιδιά
Κατηγορία:Μυθιστορήματα που έγιναν ταινίες
Δόκτωρ Νο

Ο **Δόκτωρ Νο** (πρωτότυπος τίτλος:*Dr. No*) είναι το έκτο μυθιστόρημα του Ίαν Φλέμινγκ της σειράς Τζέιμς Μποντ με πρωταγωνιστή τον φανταστικό πράκτορα της MI6, τον Τζέιμς Μποντ. Ο ίδιος έγραψε το μυθιστόρημα στις αρχές του 1957 στο κτήμα του Goldeneye στην Τζαμάικα. Εκδόθηκε για πρώτη φορά στο Ηνωμένο Βασίλειο από τον Τζόναθαν Κείπ στις 31 Μαρτίου 1958. Το μυθιστόρημα επικεντρώνεται στην έρευνα του Τζειμς Μποντ για την εξαφάνιση στην Τζαμάικα δύο συνεργατών της MI6. Διαπιστώνει ότι είχαν ψάξει για τον Δόκτωρ Νο, έναν Κινέζο χειριστή ενός ορυχείου γκουάνο στο φανταστικό νησί Κραμπ Κείτης Καραϊβικής. Ο Μποντ ταξιδεύει στο νησί και συναντά την Χόνεϋσαϊλ Ραΐντερ και αργότερα, τον Δόκτωρ No.

Το μυθιστόρημα ξεκίνησε ως σενάριο του 1956 για τον παραγωγό Henry Morgenthau III για μια προτεινόμενη τηλεοπτική εκπομπή με τίτλο *Commander Jamaica*.  Όταν αυτά τα σχέδια εγκαταλείφθηκαν, ο Ίαν Φλέμινγκ προσάρμοσε τις ιδέες ως βάση για ένα μυθιστόρημα, με τον προσωρινό τίτλο *The Wound Man*. Ο ομώνυμος κακός του βιβλίουείναι επηρεασμένος από τις ιστορίες με τον Φου Μάντσου του Σαξ Ρόμερ.

Το συγκεκριμένο μυθιστόρημα ήταν το πρώτο από τα μυθιστορήματα του Ίαν Φλέμινγκ που έλαβε κύριως αρνητικές κριτικές στην Βρετανία, ενώ όταν κυκλοφόρησε στην αμερικανική αγορά έλαβε θετικές κυρίως κριτικές. Το μυθιστόρημα διασκευάστηκε σε σειρά στην Daily Express, αρχικά σε μια συνοπτική μορφή ιστορίας και αργότερα ως κόμικ. Το βιβλίο διασκευάστηκε το 1962 ως η πρώτη ταινία της σειράς ταινιών Τζείμς Μποντ, με τον Σον Κόνερι στον πρωταγωνιστικό ρόλο. Το 2008 το BBC Radio 4 μετέδωσε μια έκδοση με τον Τόμπυ Στίβενς ως Τζείμς Μποντ.

## Παραπομπές


## Εξωτερικοί σύνδεσμοι

* Ian Fleming.com Επίσημη ιστοσελίδα των Ian Fleming Publications

Κατηγορία:Μυθιστορήματα του Ίαν Φλέμινγκ
Κατηγορία:Μυθιστορήματα του 1958
Κατηγορία:Βρετανικά μυθιστορήματα
Κατηγορία:Βιβλία Τζέιμς Μποντ
Κατηγορία:Κατασκοπευτικά μυθιστορήματα
Κατηγορία:Μυθιστορήματα που έγιναν ταινίες
Σπύρος Μάλας

Ο **Σπύρος Μάλας** (, 28 Ιανουαρίου 1933 – 23 Ιουνίου 2019) ήταν ελληνοαμερικανός βαθύφωνος-βαρύτονος και ηθοποιός.

## Βιογραφία
Γεννήθηκε στη Βαλτιμόρη στις 28 Ιανουαρίου 1933. Γονείς του ήταν οι Έλληνες μετανάστες στην Αμερική, Σαμουήλ και Λίλιαν Μάλας. Η οικογένειά του λειτουργούσε ένα εστιατόριο με θαλασσινά στη νοτιοδυτική πλευρά της Βαλτιμόρης, το *Duffy's*. Φοίτησε στο Πολιτειακό Κολέγιο Τάουσον (*Towson State College*) στο Μέριλαντ. Μετά την αποφοίτησή του, δίδαξε γεωγραφία για ένα έτος και, έπειτα, σπούδασε φωνητική στο Ωδείο Πίμποντι (*Peabody Conservatory*). Παντρεύτηκε τη Μαρλένα Κλάινμαν Μάλας, δασκάλα φωνητικής από τη Νέα Υόρκη, και απέκτησαν δύο γιους, τον Νικόλ και τον Αλέξη. Πέθανε στις 23 Ιουνίου 2019 στη Νέα Υόρκη.

## Σταδιοδρομία
Έκανε το ντεμπούτο του στην όπερα το 1959 στη γενέτειρά του. Το 1961, εμφανίστηκε ως βασιλιάς Αλκίνοος στην όπερα *[[Ναυσικά (όπερα)|Ναυσικά]]* της Πέγκι Γκλάνβιλ-Χικς, που ανέβηκε στο Ωδείο Ηρώδου του Αττικού στο πλαίσιο του Φεστιβάλ Αθηνών. Μετά από την εμφάνισή του ως Σπινελόκιο στον *[[Τζιάνι Σκίκι]]* του Πουτσίνι το 1960, η επιφανής υψίφωνος Τζόαν Σάδερλαντ και ο σύζυγός της, μαέστρος Ρίτσαρντ Μπόνιν, του πρότειναν συνεργασία. Οι τρεις τους συνέπραξαν στην όπερα *[[Οι Πουριτανοί|Πουριτανοί]]* που ανέβηκε το 1964 στη Βοστώνη. Ακολούθως, το 1965 περιόδευσε με τη Σάδερλαντ και τον σύζυγό της στην Αυστραλία. Έπειτα, εμφανίστηκε στη Βασιλική Όπερα του Λονδίνου στο Κόβεντ Γκάρντεν και, από το 1983, ανέλαβε δεκάδες ρόλους με τη Μητροπολιτική Όπερα της Νέας Υόρκης. Εμφανίστηκε στις κορυφαίες λυρικές σκηνές της Ευρώπης, συμπράττωντας με μονωδούς όπως οι Λουτσιάνο Παβαρότι, η Μπέβερλι Σιλς και η Κίρι Τε Κανάουα.

Εκτός από μονωδός, ο Μάλας εμφανίστηκε και ως ηθοποιός σε τηλεοπτικές παραγωγές όπως το *[[Νόμος και τάξη (τηλεοπτική σειρά)|Νόμος και τάξη]]* και το *[[Sex and the City]]*. Το 1992 συμμετείχε στη θεατρική παράσταση *The Most Happy Fella* στο Μπρόντγουεϊ· για την ερμηνεία του έγινε υποψήφιος για Βραβείο Drama Desk και δέχτηκε αρκετές θετικές κριτικές.

Δίδαξε ωδική στο Κολέγιο Μπάρναρντ και τη Σχολή Μουσικής του Μανχάταν.

## Παραπομπές


Κατηγορία:Αμερικανοί ελληνικής καταγωγής
Κατηγορία:Αμερικανοί ηθοποιοί τηλεόρασης
Κατηγορία:Βαρύτονοι
Κατηγορία:Βαθύφωνοι
Από τη Ρωσία με αγάπη

Το **Από τη Ρωσία, με αγάπη** (πρωτότυπος τίτλος:*From Russia, with Love*) είναι το πέμπτο μυθιστόρημα του Άγγλου συγγραφέα Ίαν Φλέμινγκ της σειράς Τζέιμς Μποντ στο οποίο παρουσιάζεται ο ομώνυμος φανταστικός πράκτορας των Βρετανικών μυστικών υπηρεσιών. Ο Ίαν Φλέμινγκ έγραψε την ιστορία στις αρχές του 1956 στο κτήμα του Goldeneye στην Τζαμάικα, την εποχή που σκέφτηκε ότι ίσως αυτό ήταν το τελευταίο του βιβλίο για τον Μποντ. Το μυθιστόρημα δημοσιεύτηκε για πρώτη φορά στο Ηνωμένο Βασίλειο από τον Τζόναθαν Κέιπ στις 8 Απριλίου 1957.

Η ιστορία επικεντρώνεται σε ένα σχέδιο της SMERSH, της σοβιετικής αντικατασκοπείας, για να δολοφονήσει τον Τζέιμς Μποντ με τέτοιον τρόπο που να δυσφημεί τόσο αυτόν όσο και την υπηρεσία του. Ως δόλωμα, οι Ρώσοι χρησιμοποιούν μια όμορφη υπάλληλο κρυπτογράφησης, την Τατιάνα Ρομανόβα, καθώς και το Σπέκτορ, μια σοβιετική μηχανή αποκωδικοποίησης. Μεγάλο μέρος της δράσης λαμβάνει χώρα στην Κωνσταντινούπολη και στο Orient Express. Το βιβλίο είναι εμπνευσμένο από την επίσκεψη του Φλέμινγκ στην Τουρκία για λογαριασμό των The Sunday Times για μια διάσκεψη της Interpol. Ο Ίαν Φλέμινγκ αργότερα, επέστρεψε στη Βρετανία με το Orient Express. Το μυθιστόρημα ασχολείται με τις εντάσεις Ανατολής-Δύσης επί του Ψυχρού Πολέμου, την πτώση της Βρετανικής ισχύος, και της Βρετανικής επιρροής στην εποχή μετά τον Β' Παγκόσμιο Πόλεμο.

Το μυθιστόρημα έλαβε κυρίως θετικές κριτικές τη στιγμή της δημοσίευσης, με τις πωλήσεις του βιβλίου να ενισχύονται από μια διαφημιστική καμπάνια που έπαιξε μετά από μια επίσκεψη του Βρετανού πρωθυπουργού Άντονι Ίντεν στο κτήμα Goldeneye και τη δημοσίευση ενός άρθρου στο Life, το οποίο απαριθμούσε το συγκεκριμένο μυθιστόρημα ως ένα από τα δέκα αγαπημένα βιβλία του Τζον Φ. Κένεντι, του Προέδρου των ΗΠΑ. Η ιστορία κυκλοφόρησε στην εφημερίδα Daily Express, αρχικά σε συνοπτική, πολυμερή μορφή και στη συνέχεια ως κόμικ. Το 1963 διασκευάστηκε σε κινηματογραφική μορφή, ως η δεύτερη ταινία της σειράς του Τζέιμς Μποντ, με πρωταγωνιστή τον Σον Κόνερι.

## Σημειώσεις


## Παραπομπές


## Εξωτερικοί σύνδεσμοι
* Ian Fleming.com Επίσημη ιστοσελίδα των Ian Fleming Publications

Κατηγορία:Μυθιστορήματα του Ίαν Φλέμινγκ
Κατηγορία:Μυθιστορήματα του 1957
Κατηγορία:Βρετανικά μυθιστορήματα
Κατηγορία:Βιβλία Τζέιμς Μποντ
Κατηγορία:Κατασκοπευτικά μυθιστορήματα
Κατηγορία:Μυθιστορήματα που έγιναν ταινίες
Cocaine Bear

Το ***Cocaine Bear*** είναι αμερικανική μαύρη κωμωδία-θρίλερ του 2023 σε σκηνοθεσία και συμπαραγωγή της Ελίζαμπεθ Μπανκς και σενάριο από τον Τζίμι Γουόρντεν. Είναι βασισμένο στην αληθινή ιστορία μιας αμερικανικής μαύρης αρκούδας που κατάπιε μια τσάντα γεμάτη κοκαΐνη το 1985. Στην ταινία πρωταγωνιστούν οι Κέρι Ράσελ, Όσι Τζάκσον Τζούνιορ, Κρίστιαν Κόνβερι, Άλντεν Έρενραϊχ, Μπρούκλιν Πρινς, Ισάια Γουίτλοκ Τζούνιορ, Μάργκο Μαρτιντέιλ, Μάθιου Ρις και Ρέι Λιότα. Η ταινία αφιερώθηκε στον Λιότα που απεβίωσε πριν την κυκλοφορία της ταινίας.

Το *Cocaine Bear* κυκλοφόρησε στις Ηνωμένες Πολιτείες στις 24 Φεβρουαρίου 2023, από την Universal Pictures. Έλαβε γενικά μεικτές κριτικές και έχει εισπράξει πάνω από $89 εκατομμύρια με προϋπολογισμό $30-35 εκατομμυρίων.

## Παραπομπές

## Εξωτερικοί σύνδεσμοι

* 
* 
Κατηγορία:Ταινίες παραγωγής Universal Pictures
Κατηγορία:Αμερικανικές αστυνομικές ταινίες
Κατηγορία:Αμερικανικές κωμικές θρίλερ ταινίες
Κατηγορία:Αμερικανικές ταινίες μαύρης κωμωδίας
Κατηγορία:Ταινίες του 2023
Κατηγορία:Σελίδες με μη επιθεωρημένες μεταφράσεις
Κατηγορία:Αγγλόφωνες ταινίες
Κατηγορία:Ταινίες με μουσική σύνθεση Μαρκ Μάδερσμπρο
Κατηγορία:Ταινίες σε παραγωγή Φιλ Λορντ και Κρίστοφερ Μίλερ
Κατηγορία:Αμερικανικές ταινίες της δεκαετίας 2020
NGC 913

Ο **[[Νέος Γενικός Κατάλογος|NGC]] 913** είναι φακοειδής γαλαξίας ο οποίος βρίσκεται στον αστερισμό Ανδρομέδα και απέχει περίπου 224 εκατομμύρια έτη φωτός από τον Γαλαξία μας. Ανακαλύφθηκε από τον αστρονόμο Εντουάρ Στεφάν (Édouard Stephan) το 1878.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Φακοειδείς γαλαξίες
Κατηγορία:Ανδρομέδα (αστερισμός)
0913
09230
Πρωτάθλημα υδατοσφαίρισης Α2 εθνικής κατηγορίας ανδρών 2012–2013

Το **πρωτάθλημα υδατοσφαίρισης Α2 Εθνικής Κατηγορίας 2012–13** έγινε με τη συμμετοχή 12 ομάδων που χωρίστηκαν σε τρεις ομίλους των τεσσάρων ομάδων. Οι ιστορικές ομάδες Εθνικός Ο.Φ.Π.Φ. και Α.Ν.Ο. Γλυφάδας προβιβάστηκαν στην Α1 για την περίοδο 2013–14. Οι Ν.Ο. Λάρισας και Τρίτων Αμαρουσίου υποβιβάστηκαν στη Β' Εθνική.

## Φάση ομίλων
Οι δύο πρώτες ομάδες προκρίνονται στο γκρουπ ανόδου ενώ οι δύο τελευταίες στο γκρουπ καθόδου

Πηγή: Σύνδεσμος Ελλήνων Διαιτητών Υδατοσφαίρισης (Ιστορικό αρχείο αγώνων περιόδων 2000–01 και μετά) και ιστοσελίδα ΚΟΕ

### Α' όμιλος

### Β' όμιλος

### Γ' όμιλος

## Β' Φάση
Πηγή: Σύνδεσμος Ελλήνων Διαιτητών Υδατοσφαίρισης

### Γκρουπ ανόδου

#### Α' γύρος
**1η αγωνιστική**

* **Εθνικός Πειραιά** - Νηρέας Λαμίας 7–6
* ΝΟ Καλαμακίου -  **ΑΝΟ Γλυφάδας** 8–11
* Νηρέας Γέρακα - **Ηρακλής** 5–7

**2η αγωνιστική**

* Νηρέας Λαμίας - **ΑΝΟ Γλυφάδας** 5–10
* Ηρακλής - **ΝΟ Καλαμακίου** 7–8
* **Εθνικός Πειραιά** - Νηρέας Γέρακα 12–2

**3η αγωνιστική**

* **ΑΝΟ Γλυφάδας** - Ηρακλής 11–4
* Νηρέας Γέρακα - **Νηρέας Λαμίας** 9–10
* **ΝΟ Καλαμακίου** - Εθνικός Πειραιά 8–7

**4η** **αγωνιστική**

* Νηρέας Λαμίας - Ηρακλής 8–8
* **Εθνικός Πειραιά** - ΑΝΟ Γλυφάδας 9–8
* Νηρέας Γέρακα - ΝΟ Καλαμακίου 7–7

**5η αγωνιστική**

* Ηρακλής - **Εθνικός Πειραιά** 6–7
* **ΑΝΟ Γλυφάδας** - Νηρέας Γέρακα 10–3
* **ΝΟ Καλαμακίου** - Νηρέας Λαμίας 5–4

#### Β' Γύρος
**1η αγωνιστική**

* **ΑΝΟ Γλυφάδας** - ΝΟ Καλαμακίου 12–6
* **Νηρέας Λαμίας** - Εθνικός Πειραιά 14–8
* **Ηρακλής** - Νηρέας Γέρακα 10–9

**2η αγωνιστική**

* **Εθνικός Πειραιά** - Νηρέας Γέρακα 11–8
* Ηρακλής - **ΝΟ Καλαμακίου** 8–10
* **Νηρέας Λαμίας** - ΑΝΟ Γλυφάδας 11–8

**3η αγωνιστική**

* **ΑΝΟ Γλυφάδας** - Ηρακλής 7–5
* ΝΟ Καλαμακίου - Εθνικός Πειραιά 7–7
* Νηρέας Γέρακα - **Νηρέας Λαμίας** 7–13

**4η αγωνιστική**

* Νηρέας Γέρακα - **ΝΟ Καλαμακίου** 5–10
* Εθνικός Πειραιά - ΑΝΟ Γλυφάδας 8–8
* **Νηρέας Λαμίας** - Ηρακλής 10–5

**5η αγωνιστική**

* Ηρακλής - **Εθνικός Πειραιά** 5–7
* **ΑΝΟ Γλυφάδας** - Νηρέας Γέρακα 13–6
* ΝΟ Καλαμακίου - **Νηρέας Λαμίας** 5–11

### Γκρουπ καθόδου
Επίσημη πηγή:

## Παραπομπές


Κατηγορία:Α2 εθνική κατηγορία υδατοσφαίρισης ανδρών
Κατηγορία:Υδατοσφαίριση το 2013
Ντορίν Ρετσεάν

Ο **Ντορίν Ρετσεάν** (*Dorin Recean*, γεννημένος στις 17 Μαρτίου 1974) είναι Μολδαβός ακαδημαϊκός και πολιτικός που υπηρέτησε ως πρωθυπουργός της Μολδαβίας από τον Φεβρουάριο του 2023 έως την 1η Νοεμβρίου 2025. Υπηρέτησε ως υπουργός Εσωτερικών της Μολδαβίας από τον Ιούλιο του 2012 έως τον Φεβρουάριο του 2015.

## Πρώτα χρόνια και εκπαίδευση
Ο Ρετσεάν γεννήθηκε στο Ντοντουσένι στις 17 Μαρτίου 1974.  Το 1996 αποφοίτησε από την Ακαδημία Οικονομικών Σπουδών της Μολδαβίας με πτυχίο στη διαχείριση διεθνών επιχειρήσεων.  Στη συνέχεια απέκτησε μεταπτυχιακό στη Διοίκηση Επιχειρήσεων από το παράρτημα τουΔιεθνούς Πανεπιστημίου του Νιούπορτ του Βελγίου το 2000. 

## Καριέρα
Ξεκίνησε την καριέρα του ως λέκτορας το 1995 στο εκπαιδευτικό ίδρυμα από το οποίο αποφοίτησε, την Ακαδημία Οικονομικών Σπουδών, και συνέχισε να διδάσκει εκεί μέχρι το 2007.  Από το 2002 έως το 2010 εργάστηκε επίσης σε διάφορες εταιρείες με διάφορες ιδιότητες. Δίδαξε επίσης στο Διεθνές Πανεπιστήμιο Νιούπορτ με έδρα την Κισινάου από το 2000 έως τον Ιούλιο του 2012. 

Τον Ιανουάριο του 2010 ο Ρετσεάν διορίστηκε αναπληρωτής υπουργός Τεχνολογιών Πληροφορικής και Επικοινωνιών (ΤΠΕ), όπου ήταν υπεύθυνος για την εφαρμογή νέων ασφαλών εγγράφων, συμπεριλαμβανομένου του βιομετρικού διαβατηρίου, ως μέρος του σχεδίου δράσης για την απελευθέρωση της βίζα. Υπήρξε μέλος της Κυβερνητικής Ομάδας Εργασίας για την απελευθέρωση των θεωρήσεων με την ΕΕ. 

Τον Ιούλιο του 2012 διορίστηκε υπουργός Εσωτερικών στο υπουργικό συμβούλιο του Βλαντ Φιλάτ, αντικαθιστώντας τον Αλεξέι Ροϊμπού .   Στις 31 Μαΐου 2013 διορίστηκε εκ νέου υπουργός Εσωτερικών στο υπουργικό συμβούλιο υπό την ηγεσία του πρωθυπουργού Γιούριε Λεάνκα.  

Αμέσως μετά τις εκλογές του Νοεμβρίου του 2014, ο Ρετσεάν ανακοίνωσε ότι θα ακολουθούσε ιδιωτική επαγγελματική σταδιοδρομία στο FinTech.  Αυτή τη στιγμή προωθεί τεχνολογίες ΤΠΕ στον τομέα των εμβασμάτων και πληρωμών μέσω κινητού τηλεφώνου με στόχο τη διεύρυνση της πρόσβασης των μεταναστών εργαζομένων και των συγγενών τους σε ασφαλείς και προσιτές μεταφορές χρημάτων και πληρωμές.

Τον Φεβρουάριο του 2023 διορίστηκε εντολοδόχος πρωθυπουργός της Μολδαβίας, μετά την παραίτηση της πρωθυπουργού Ναταλία Γκαβριλίτσα .  

## Πολιτικές απόψεις
Ο Ρετσεάν υποστηρίζει την ένταξη της Μολδαβίας στην ΕΕ και τους στενότερους δεσμούς με τη Δύση. Δήλωσε μετά τον διορισμό του ως πρωθυπουργού: «Η νέα κυβέρνηση θα έχει τρεις προτεραιότητες: Τάξη και πειθαρχία, νέα ζωή και οικονομία και ειρήνη και σταθερότητα. Η νέα κυβέρνηση θα συνεχίσει την υλοποίηση της στρατηγικής πορείας της Μολδαβίας – ένταξη στην Ευρωπαϊκή Ένωση.» 

## Προσωπική ζωή
Ο Ρετσεάν είναι παντρεμένος και έχει δύο παιδιά. Μιλάει αγγλικά, γαλλικά και ρωσικά εκτός από τη μητρική του, τη ρουμανική . 
## Παραπομπές


Κατηγορία:Πρωθυπουργοί της Μολδαβίας
Χτύπος στην Καλύβα

Το ***Χτύπος στην Καλύβα*** (αγγλ: ***Knock at the Cabin***) είναι αμερικανική αποκαλυπτική ψυχολογική ταινία τρόμου του 2023, σε σενάριο και σκηνοθεσία από τον Μ. Νάιτ Σιάμαλαν, ο οποίος έγραψε το σενάριο από ένα αρχικό προσχέδιο των Στιβ Ντέσμοντ και Μάικλ Σέρμαν. Βασίζεται στο μυθιστόρημα του 2018 *The Cabin at the End of the World* του Πολ Τζ. Τρέμπλεϊ, και είναι η πρώτη προσαρμογή ενός από τα έργα του. Στην ταινία πρωταγωνιστούν οι Ντέιβ Μπατίστα, Τζόναθαν Γκροφ, Μπεν Όλντριτζ, Νίκι Αμούκα-Μπερντ, Κρίστεν Κούι, Άμπι Κουίν και Ρούπερτ Γκριντ.

Το *Χτύπος στην Καλύβα* έκανε πρεμιέρα στη Νέα Υόρκη στο Rose Hall στις 30 Ιανουαρίου 2023 και κυκλοφόρησε στις Ηνωμένες Πολιτείες στις 3 Φεβρουαρίου 2023, από την Universal Pictures. Η ταινία έλαβε κυρίως θετικές κριτικές και έχει εισπράξει πάνω από 54 εκατομμύρια δολάρια παγκοσμίως.

## Παραπομπές


## Εξωτερικοί σύνδεσμοι

* 
* 

Κατηγορία:Ταινίες παραγωγής Universal Pictures
Κατηγορία:Ταινίες γυρισμένες στο Νιου Τζέρσεϊ
Κατηγορία:Ταινίες τοποθετημένες στο Νιου Τζέρσεϊ
Κατηγορία:Αποκαλυπτικές ταινίες
Κατηγορία:Αμερικανικές ταινίες ψυχολογικού τρόμου
Κατηγορία:Αμερικανικές ταινίες συσχετιζόμενες με ΛΟΑΤ
Κατηγορία:Ταινίες του 2023
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 2020
Ναταλία Γκαβριλίτσα

Η **Ναταλία Γκαβριλίτσα** (*Natalia Gavrilița*,  γεννήθηκε στις 21 Σεπτεμβρίου 1977) είναι Μολδαβή οικονομολόγος και πολιτικός, η οποία χρημάτισε πρωθυπουργός της Μολδαβίας από το 2021 έως την παραίτησή της τον Φεβρουάριο του 2023 έπειτα από την αποτυχία της να εγκριθεί το μεταρρυθμιστικό πακέτο της κυβέρνησής της.

Η Γκαβριλίτσα είχε προταθεί για πρωθυπουργός ξανά, από την Μάγια Σάντου τον Φεβρουάριο του 2021, όμως η υποψηφιότητά της απορρίφθηκε από την κοινοβουλευτική πλειοψηφία του PSRM-Șor. Έγινε ξανά πρόταση για πρωθυπουργία στην Γκαβριλίτσα τον Αύγουστο του 2021, έπειτα από τις βουλευτικές εκλογές του 2021, και εγκρίθηκε μαζί με την κυβέρνησή της.

Στις εκλογές του 2021 η Γκαβριλίτσα εξελέγη στο Κοινοβούλιο με το Κόμμα Δράσης και Αλλελεγγύης (PAS). Προηγουμένως υπηρέτησε ως υπουργός Οικονομικών από τον Ιούνιο του 2019 έως τον Νοέμβριο του 2019 στην κυβέρνηση της Σάντου, η οποία τότε ήταν πρωθυπουργός.

## Εκπαίδευση και σταδιοδρομία
Μεταξύ των ετών 1995 και 2000 η Ναταλία Γκαβριλίτσα ακολούθησε διδακτορικές σπουδές στο Κρατικό Πανεπιστήμιο της Μολδαβίας και κατέχει πτυχίο στο Διεθνές Δίκαιο. Επίσης κατέχει μάστερ από το Harvard Kennedy School στο Πανεπιστήμιο του Χάρβαρντ.

Από το 2007 έως το 2008 εργάστηκε στο υπουργείο Οικονομίας και Ανασυγκρότησης. Από το 2013 έως το 2015 εργάστηκε στο υπουργείο Παιδείας.

### Πρωθυπουργία
Έπειτα από τις βουλευτικές εκλογές του 2021 η Γκαβριλίτσα εξελέγη βουλευτής. Στις 6 Αυγούστου 2021 εξελέγη πρωθυπουργός της Μολδαβίας.
Παραιτήθηκε από πρωθυπουργός στις 10 Φεβρουαρίου 2023.

## Πολιτικές απόψεις
Είναι υπέρ της ένταξης της Μολδαβίας στην Ευρωπαϊκή Ένωση, και όχι στο NATO.

## Προσωπική ζωή
Η Γκαβριλίτσα είναι παντρεμένη. Εκτός από ρουμανικά, ομιλεί με ευφράδεια  ρωσικά, αγγλικά, γαλλικά και ισπανικά.

## Παραπομπές


Κατηγορία:Γυναίκες Πρωθυπουργοί
Κατηγορία:Πρωθυπουργοί της Μολδαβίας
NGC 3258

Ο **[[Νέος Γενικός Κατάλογος|NGC]] 3258** είναι ελλειπτικός γαλαξίας στον αστερισμό Αντλία. Ανήκει στο Σμήνος γαλαξιών της Αντλίας, που απέχει περίπου 133 εκατομμύρια έτη φωτός. Ανακαλύφθηκε στις 2 Μαΐου 1834 από τον αστρονόμο Τζον Χέρσελ (John Herschel).

## Υπερκαινοφανής
Το 2010 ανακαλύφθηκε στον γαλαξία αυτόν υπερκαινοφανής τύπου Ia που ονομάστηκε **SN 2010hx**.

## Παραπομπές

## Αναφορές

## Εξωτερικοί σύνδεσμοι
* 

3258
30859
Κατηγορία:Αντλία (αστερισμός)
Κατηγορία:Ελλειπτικοί γαλαξίες
Κατηγορία:Σμήνος της Αντλίας
-06-23-032
Κενάν Ακίν

Ο **Κενάν Ακίν** (Άδανα, 20 Ιανουαρίου 1953) είναι Τούρκος έποικος, πολιτικός και πρώην αξιωματικός του τουρκικού στρατού, υπουργός του ψευδοκράτους και πράκτορας των τουρκικών μυστικών δυνάμεων. Από την Κυπριακή Δημοκρατία έχει υποδειχθεί ως δολοφόνος του Ελληνοκύπριου ήρωα, Σολομώντα Σολωμού.

Αφού ολοκλήρωσε τη φοίτησή στο γυμνάσιο των Αδάνων το έτος 1972, μετεγκαταστάθηκε στην Κύπρο, όπου και ξεκίνησε να εργάζεται σαν ελεύθερος επαγγελματίας.

Στις γενικές εκλογές του ψευδοκράτους που διεξήχθησαν το 1985 και το 1990, εξελέγη βουλευτής της επαρχίας Γκαζιμαγούσας (Αμμόχωστος)  με το κόμμα της «Αναγέννησης» (Yeni Doğuş). Στις βουλευτικές εκλογές του 1993 αναδείχτηκε και πάλι βουλευτής με το «Δημοκρατικό Κόμμα» (Demokrat Parti) όπως  και στις εκλογές του 1998. Συμμετείχε στην κυβέρνηση συνασπισμού του Ντερβίς Έρογλου, στην οποία κατείχε το χαρτοφυλάκιο του Υπουργείο Γεωργίας και Δασών από τον Αύγουστο του 1996 ως τον Δεκέμβριο του 1998. Ο Ακίν διορίστηκε στις 16 Αυγούστου 1996, δυο ημέρες μετά τη δολοφονία του Σολωμού.

## Υπουργός της ΤΔΒΚ μετά την δολοφονία του Σολωμού
Σύμφωνα με την Κυπριακή Δημοκρατία, ήταν ένας από τους δολοφόνους του Σολομώντα Σολωμού, την ημέρα της κηδείας του δολοφονηθέντος εξαδέρφου του, Τάσου Ισαάκ, όταν επιχείρησε να κατεβάσει την σημαία της Τουρκίας από φυλάκιο στην Πράσινη Γραμμή της Κύπρου. Ομάδα ανακριτών του Αρχηγείου της Αστυνομίας Κύπρου και της Αστυνομικής Διεύθυνσης Αμμόχωστου, μετά από συντονισμένες εξετάσεις, εντόπισε τους δράστες εναντίον των οποίων εκδόθηκαν διεθνή εντάλματα σύλληψης. Το υλικό που εξασφαλίσθηκε χρησιμοποιήθηκε για προσφυγή στο Ευρωπαϊκό Δικαστήριο Ανθρωπίνων Δικαιωμάτων εναντίον της Τουρκίας. Κανένας από τους δράστες δε συνελήφθη. 

Στις 14 Οκτωβρίου 2004, ο ευρωβουλευτής του ΣΥΡΙΖΑ, Δημήτρης Παπαδημούλης, με ερώτησή του στο Ευρωπαϊκό Συμβούλιο ζήτησε να προβεί σε κατάλληλες ενέργειες προς την Άγκυρα, ώστε να εκτελεστεί άμεσα το ένταλμα για σύλληψη και έκδοση του Κενάν Ακίν.

Δύο εγγόνια του Κενάν Ακίν σκοτώθηκαν κατά τη διάρκεια του σεισμού στην Τουρκία, όταν κατέρρευσε το ξενοδοχείο στο οποίο διέμεναν στο Αντιγιαμάν της Τουρκίας.πολιτικός στα κατεχόμενα εδάφη της Κύπρου που χρημάτισε βουλευτής της λεγόμενης Συνέλευσης της Δημοκρατίας και υπουργός Γεωργίας και Δασών στην αυτοαποκαλούμενη κυβέρνηση του Ντερβίς Έρογλου.

## Παραπομπές


Κατηγορία:Τουρκοκύπριοι πολιτικοί
NGC 3003

Ο **[[Νέος Γενικός Κατάλογος|NGC]] 3003** είναι παραπλήσιος ραβδωτός σπειροειδής γαλαξίας ο οποίος βρίσκεται στον αστερισμό Λέοντα Μικρού και ανακαλύφθηκε από τον αστρονόμο Ουίλιαμ Χέρσελ στις 7 Δεκεμβρίου  1785. Έχει φαινόμενο μέγεθος 11,78, και απέχει 19,5 Mpc από τον Ήλιο. Απομακρύνεται με ταχύτητα 1474&nbsp;km/s.

## Υπερκαινοφανής
Το 1961 ανακαλύφθηκε στον γαλαξία αυτόν υπερκαινοφανής τύπου II ο οποίος ονομάσθηκε **SN 1961F**.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ραβδωτοί σπειροειδείς γαλαξίες
Κατηγορία:Λέων Μικρός (αστερισμός)
3003
05251
28186
+06-22-013
Τζον Ουέσλι Χάιατ

Ο **Τζον Ουέσλι Χάιατ** (28 Νοεμβρίου 1837 – 10 Μαΐου 1920) ήταν Αμερικανός εφευρέτης, που έμεινε κυρίως γνωστός για την απλοποίηση της παραγωγής του σελιλόιντ.

Υπήρξε κάτοχος του μεταλλίου Perkin το οποίο περιλαμβάνεται στο National Inventors Hall of Fame και κατείχε 238 διπλώματα ευρεσιτεχνίας συμπεριλαμβανομένων βελτιώσεων σε μύλους ζαχαροκάλαμου και συσκευές φιλτραρίσματος νερού.

## Βιογραφικά στοιχεία
Γεννήθηκε στο Starkey της Νέας Υόρκης και άρχισε να εργάζεται ως τυπογράφος όταν ήταν 16 ετών. 

Αργότερα, εφηύρε το πλαστικό, λαμβάνοντας αρκετές εκατοντάδες πατέντες. Από τις πιο γνωστές εφευρέσεις του ήταν αυτή του υποκατάστατου του ελεφαντόδοντου για την παραγωγή σε μπάλες μπιλιάρδου. Μαζί με την ευρεσιτεχνία αυτή έλαβε και ένα βραβείο 10.000 δολαρίων, που είχε θεσπιστεί από τον Michael Phelan το 1863 λόγω του κόστους του ελεφαντόδοντου και των ανησυχιών για την έλλειψή του.

## Ευρεσιτεχνίες
Με τη βοήθεια του αδελφού του Isaiah,  ο Χάιατ πειραματίστηκε με την τότε ουσία, Parkesine, μια σκληρυμένη μορφή της νιτροκυτταρίνης. Το Parkesine είχε εφευρεθεί από τον Άγγλο Αλεξάντερ Πάρκες το 1862, και θεωρείται το πρώτο αληθινό πλαστικό, αν και δεν είχε επιτυχία ως εμπορικό ή βιομηχανικό προϊόν.

Η υγρή νιτροκυτταρίνη, ή κολλώδιο, είχε χρησιμοποιηθεί ήδη από το 1851 από έναν άλλο Άγγλο εφευρέτη, τον  Frederick Scott Archer, με πολλές φωτογραφικές εφαρμογές. Είχε επίσης χρησιμοποιηθεί εκτενώς ως φιλμ γρήγορου στεγνώματος για την προστασία των άκρων των δακτύλων των τυπογράφων.  Το τελικό αποτέλεσμα του Χάιατ ήταν ένας εμπορικά βιώσιμος τρόπος παραγωγής στερεής, σταθερής νιτροκυτταρίνης, την οποία κατοχύρωσε στις Ηνωμένες Πολιτείες το 1869 με την ονομασία "Celluloid" (δίπλωμα ευρεσιτεχνίας ΗΠΑ αρ. 50359).

Το 1870 ίδρυσε την Albany Dental Plate Company για να παράγει, μεταξύ άλλων, μπάλες μπιλιάρδου, ψεύτικα δόντια και πλήκτρα πιάνου. Η εταιρεία του, ονόματι Celluloid Manufacturing Company ιδρύθηκε στο Albany της Νέας Υόρκης το 1872 και μετακόμισε στο Newark, στο New Jersey το 1873. 

Η ανακάλυψη του σελιλόιντ οδηγήθηκε στα δικαστήρια σε μια νομική διαμάχη για τα δικαιώματα της ευρεσιτεχνίας, με τον Άγγλο εφευρέτη, Daniel Spill, ο οποίος είχε κατοχυρώσει ουσιαστικά την ίδια ένωση στο Ηνωμένο Βασίλειο με το όνομα, "Xylonite". Ο Spill και ο Χάιατ  στο δικαστήριο μεταξύ των ετών 1877 και 1884. Η τελική απόφαση ήταν ότι ο πραγματικός εφευρέτης του σελιλόιντ ήταν ο Parkes, αλλά και ότι όλη η παρασκευή του σελιλόιντ θα μπορούσε να συνεχιστεί, συμπεριλαμβανομένης της εταιρείας του Χάιατ.  

Οι άλλες κατοχυρωμένες με δίπλωμα ευρεσιτεχνίας εφευρέσεις του συμπεριλαμβάνουν την πρώτη μηχανή χύτευσης με έγχυση, το φρεζάρισμα ζαχαροκάλαμου, την εξαγωγή χυμού, τα ρουλεμάν κυλίνδρων και μια ραπτομηχανή πολλαπλών βελονιών. Ο ίδιος εισήχθη στο Plastics Hall of Fame  το 1974.

Το 1892 ίδρυσε την εταιρεία Hyatt Roller Bearing Company και πελάτες της εταιρείας ήταν η General Motors και η Ford Motor Company. Η εταιρεία τελικά πουλήθηκε στη General Motors το 1916. 

## Παραπομπές


## Εξωτερικοί σύνδεσμοι
* 

Κατηγορία:Αμερικανοί εφευρέτες
Πολύβρυσο Σερρών

Το **Πολύβρυσο**, έως το 1927 γνωστό ως **Μαχμουτλή** ή **Μαχμουτζή**, είναι εγκαταλελειμμένος οικισμός στον σημερινό Δήμο Σιντικής της Περιφερειακής Ενότητας Σερρών της Περιφέρειας Κεντρικής Μακεδονίας. Βρίσκεται σε υψόμετρο 430 μέτρων, στους δυτικούς πρόποδες των όρων Βροντούς, σε απόσταση 4 χλμ. ανατολικά από το Σιδηρόκαστρο Σερρών.**'

== Ιστορία ==

=== Οθωμανική περίοδος ===
Κατά την περίοδο της [[Οθωμανική Αυτοκρατορία|Οθωμανικής Αυτοκρατορίας]], ανήκε διοικητικά στον Καζά του Ντεμίρ Ισάρ του [[Σαντζάκι των Σερρών|Σαντζακίου των Σερρών]] του [[Βιλαέτι της Θεσσαλονίκης|Βιλαετίου της Θεσσαλονίκης]].

Στη στατιστική μελέτη ''«Μακεδονία, Εθνογραφία και Στατιστική»'' του [[Βούλγαροι|Βούλγαρου]] Βασίλ Κάντσωφ, εκτιμάται ότι το 1900 ο οικισμός είχε 450 [[Τούρκοι (έθνος)|Τούρκους]] κατοίκους. Στην ''«Εθνολογική Στατιστική των Βιλαετίων Θεσσαλονίκης και Μοναστηρίου»'' του Αθανάσιου Χαλκιόπουλου που εκδόθηκε το 1910 στην [[Αθήνα]], ο οικισμός αναφέρεται ως μουσουλμανικός. Σε υπολογισμούς που εξέδωσε, το έτος 1919, η Επιτελική Υπηρεσία του Ελληνικού Στρατού, προ του 1912 αναφέρονται 400 μουσουλμάνοι κάτοικοι.

=== Σύγχρονη ιστορία ===
Μετά το τέλος των [[Βαλκανικοί πόλεμοι|Βαλκανικών Πολέμων]], ο οικισμός περιήλθε στην [[Βασίλειο της Ελλάδας|ελληνική επικράτεια]] και το 1920 προσαρτήθηκε στην κοινότητα [[Σιδηρόκαστρο Σερρών|Σιδηροκάστρου]].*****'' Το 1927 μετονομάστηκε σε Πολύβρυσο.

Σύμφωνα με στοιχεία της [[Επιτροπή Αποκατάστασης Προσφύγων|Επιτροπής Αποκαταστάσεως Προσφύγων]], τη δεκαετία του 1920 εγκαταστάθηκαν στο Πολύβρυσο τουλάχιστον 40 οικογένειες προσφύγων. Στην [[Ελληνική απογραφή 1928|ελληνική απογραφή του 1928]] καταγράφονται 119 κάτοικοι.

Ο οικισμός εγκαταλείφθηκε μετά τον [[Ελληνικός εμφύλιος πόλεμος (1946–1949)|Εμφύλιο Πόλεμο]] και καταργήθηκε τυπικά το 1951, όταν έπαψε να καταγράφεται στις ελληνικές απογραφές.*****' Κάτοψη του οικισμού είναι ορατή σε αεροφωτογραφίες της περιόδου 1945-1960.

Σήμερα, στην τοποθεσία του εγκαταλελειμμένου οικισμού, διατηρούνται η εκκλησία, καθώς και κάποιες μεταλλικές τοξωτές κατασκευές τύπου "Τολ", που είχε κατασκευάσει το ελληνικό κράτος τη δεκαετία του 1920 για την πρόχειρη στέγαση των προσφύγων. Στον γύρω χώρο, υπάρχουν σταβλικές εγκαταστάσεις, λίγα πρόχειρα καταλύματα και ένα δασικό περίπτερο.

Στο Πολύβρυσο έχουν κατασκευαστεί δύο λιμνοδεξαμενές, οι οποίες εξυπηρετούν τις ανάγκες ύδρευσης της κωμόπολης Σιδηροκάστρου. Η περιοχή αποτελεί, επίσης, δημοφιλή περιπατητική διαδρομή.

## Πληθυσμός

## Παραπομπές


Κατηγορία:Εγκαταλελειμμένα χωριά της περιφερειακής ενότητας Σερρών
Κατηγορία:Δήμος Σιντικής
Sea Speed Ferries

**Η Sea Speed Ferries (Επισήμως: Ση Σπιντ Λάινς)** ήταν μια ελληνική ακτοπλοϊκή εταιρεία που δραστηριοποιούταν από την ηπειρωτική Ελλάδα προς τις Κυκλάδες στο Αιγαίο Πέλαγος . Η εταιρεία ιδρύθηκε το 2018 και εκμεταλλευόταν ένα μοναδικό συμβατικό πλοίο Ro-Pax . Η εταιρεία διέκοψε τη λειτουργία της το 2022, μετά από διαμάχη με μια ελληνική επιδοτούμενη γραμμή.

## Ιστορία
Το 2019, η εταιρεία αγόρασε το πρώτο και μοναδικό πλοίο της, το M/F Olympus που κατασκευάστηκε το 1976. Επρόκειτο να δρομολογηθεί από τον Πειραιά στο Ρέθυμνο μέσω Μήλου και Σαντορίνης. Το παρθενικό ταξίδι εξελίχθηκε σε ατυχία, καθώς χτύπησε σε ύφαλο στη Σαντορίνη και σταμάτησε τα δρομολόγια για επισκευές. Στις 19 Δεκεμβρίου του ίδιου έτους έγινε το πρώτο ταξίδι απευθείας στο Ρέθυμνο (χωρίς επιβάτες) και το πλοίο άρχισε να πλέει.  Η υπηρεσία αντιμετωπίστηκε με ανάμικτες υποδοχές από τους επιβάτες και επικρίθηκε για καθυστερήσεις και μια εξαιρετικά μεγάλη διαδρομή. Εκπρόσωπος της εταιρείας δήλωσε σε τοπικό ραδιοφωνικό σταθμό ότι «Η κίνηση από το Ρέθυμνο ανακάμπτει» και απέδωσε τις καθυστερήσεις και το μακρύ ταξίδι στην έλλειψη κατάλληλης λιμενικής υποδομής και επαρκούς κίνησης για να συντηρηθεί ένα απευθείας ταξίδι προς Ρέθυμνο. Το πλοίο φιλοξένησε για λίγο επισκέπτες για το Ρεθεμνιώτικο Καρναβάλι.  Ένα άλλο περιστατικό συνέβη τον Ιούνιο του 2020 στο Ρέθυμνο χωρίς τραυματισμούς. Τελικά παροπλίστηκε και δημοπρατήθηκε πολλές φορές λόγω χρεών της Revoil, μιας εταιρείας φυσικού αερίου.  

## Διαμάχη επιδοτούμενης γραμμής Κάσου-Κάρπαθου
Το 2022, η εταιρεία ζήτησε να πάρει την επιδοτούμενη γραμμή Πειραιάς-Μήλος-Σαντορίνη-Ανάφη-Ηράκλειο-Σητεία-Κάσος-Κάρπαθος-Χάλκη-Ρόδος, (Γνωστή και ως *"Άγονη Κασοκαρπαθίας"*) την οποία τότε εκμεταλλευόταν η ANEK Lines με το Ε/Γ-Ο/Γ Πρέβελης. Το πλοίο επρόκειτο να ξεκινήσει τα δρομολόγια το καλοκαίρι, ωστόσο, δεν ξεκίνησε τα δρομολόγια εγκαίρως, ξεκινώντας μια διαμάχη μεταξύ των ντόπιων νησιωτών, των επισκεπτών και ακόμη και της κυβέρνησης. Η εταιρεία απέδωσε ότι το πλοίο δεν ξεκίνησε λόγω κρούσματος COVID-19 σε μέλος του πληρώματος και ανακοίνωσε ότι τα άτομα που επρόκειτο να ταξιδέψουν θα λάβουν επιστροφή χρημάτων.  Η ημερομηνία για το παρθενικό ταξίδι αναβλήθηκε, αλλά αυτό δεν τελείωσε τη διαμάχη. Αντ' αυτού, το δρομολόγιο δόθηκε πίσω στην ANEK Lines και στο Πρέβελης. 

## Στόλος
Από το 2019 έως το 2022, η Sea Speed Ferries εκμεταλλευόταν τον ακόλουθο στόλο 

## Πηγές

Κατηγορία:Ελληνικές ναυτιλιακές επιχειρήσεις
NGC 3005

Ο **[[Νέος Γενικός Κατάλογος|NGC]] 3005** είναι σπειροειδής γαλαξίας στον  αστερισμό Μεγάλη Άρκτο. Ανακαλύφθηκε από τον αστρονόμο Bindon Stoney στις 15 Ιανουαρίου 1851 και ανήκει στην ομάδα γαλαξιών NGC 2998.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
Κατηγορία:Μεγάλη Άρκτος
3005
28232
+07-20-054
NGC 3008

Ο **[[Νέος Γενικός Κατάλογος|NGC]] 3008** είναι φακοειδής γαλαξίας με ενεργό πυρήνα ο οποίος βρίσκεται στον αστερισμό Μεγάλη Άρκτο. Ανακαλύφθηκε από τον αστρονόμο Bindon Stoney στις 25 Ιανουαρίου 1851.

Έχει διάμετρο περίπου 40 χιλιάδων ετών φωτός, απομακρύνεται με ταχύτητα περίπου 4785 km/s και απέχει 240 εκατομμύρια έτη φωτός από τον Ήλιο. Ανήκει επίσης στην ομάδα γαλαξιών NGC 2998, που περιλαμβάνει επίσης τους NGC 2998, NGC 3002, NGC 3005, NGC 3006 και άλλους. Μεταξύ αυτών ο NGC 3008 έχει τον χαμηλότερο ρυθμό σχηματισμού νέων αστέρων, με 0,02 ηλιακές μάζες ανά έτος.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Φακοειδείς γαλαξίες
Κατηγορία:Μεγάλη Άρκτος
3008
28252
Κατηγορία:Ενεργοί γαλαξίες
+07-20-059
Αμέλια (Λιγυρία)

Η **Αμέλια** (ιταλικά: *Ameglia*) είναι ιταλικός δήμος στην Επαρχία της Λα Σπέτσια, στην περιφέρεια της Λιγυρίας.

## Παραπομπές


Κατηγορία:Δήμοι της Επαρχίας της Λα Σπέτσια
NGC 551

Ο **[[Νέος Γενικός Κατάλογος|NGC]] 551** είναι σπειροειδής γαλαξίας στον αστερισμό Ανδρομέδα. Εκτιμάται ότι απέχει περίπου 205 εκατομμύρια έτη φωτός από τον Γαλαξία μας και ανακαλύφθηκε την 21η Σεπτεμβρίου 1786 από τον αστρονόμο Ουίλιαμ Χέρσελ (William Herschel).

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
Κατηγορία:Ανδρομέδα (αστερισμός)
0551
01034
05450
NGC 550

Ο **[[Νέος Γενικός Κατάλογος|NGC]] 550** είναι σπειροειδής γαλαξίας στον αστερισμό Κήτος. Εκτιμάται ότι απέχει περίπου 300 εκατομμύρια έτη φωτός από τον Γαλαξία μας και πως έχει διάμετρο περίπου 110 χιλιάδων ετών φωτός. Ανακαλύφθηκε από τον αστρονόμο Ουίλιαμ Χέρσελ (William Herschel) στις 8 Οκτωβρίου 1785.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
Κατηγορία:Κήτος (αστερισμός)
0550
05374
01021